पटना। बिहार के बहुचर्चित चारा घोटाला मामले में बिहार के मुख्य सचिव अंजनी कुमार सिंह सहित 7 लोगों को आरोपी बनाया गया है। दुमका कोषागार से अवैध निकासी मामले में इन सबको कोर्ट में हाजिर होने के लिए समन जारी किया गया है। इस मामले में तत्कालीन वित्त सचिव विजय शंकर दुबे सहित अन्य पदाधिकारियों का नाम शामिल है। चारा घोटाला के दुमका कोषागार से अवैध निकासी मामले में सुनवाई हुई जिसमें सीबीआई के विशेष न्यायाधीश शिवपाल सिंह की अदालत ने 15 मार्च को सुनवाई के लिए तिथि निर्धारित किया।